Тақырыбы: **«Кеден одағы кедендік аумағына теміржол көлігімен тауарларды енгізген кезде алдын-ала ақпараттандыруды қолдану».**

Авторы – ШҚО бойынша МКД КББ ТЖББ бас маманы Чуваева О.

2010 жылғы 21 мамырда РФ, БР және ҚР Үкіметтерінің басшыларымен Санк-Петербург қаласында Кеден одағы кедендік шекарасы арқылы тасымалданатын тауарлар мен көлік құралдары туралы алдын-ала ақпараттандыру алмасу және ұсыну туралы Келісіміне қол қойылғанын хабарлаймыз. 2010 жылғы 30 шілдеде ҚР № 323-IV Заңымен осы келісім бекітілген.

2012 жылғы 17 шілдеден бастап Кеден одағы Комиссиясының 2011 жылғы 9 желтоқсандағы «Кеден одағы кедендік шекарасына автомобильді көлікпен енгізілген тауарлар жайлы міндетті алдын-ала ақпараттандыруды енгізу туралы» №899 Шешіміне сәйкес, Қазақстан Республикасында Кеден одағы аумағына автомобильді көлікпен енгізілген тауарлар туралы міндетті алдын-ала ақпаратандыру енгізілген.

 Тауарларды Кеден одағы аумағына теміржол көлігімен тасымалдау үшін міндетті алдын-ала ақпараттандыру 2014 жылғы 1 қазаннан бастап енгізілген.

Кедендік транзит кеден рәсімін қолдануды және Кеден одағы аумағына теміржол көлігімен тауарларды енгізгенде алдын-ала ақпараттандыруды қолдануды тәртіптендіру мақсатында, 2015 жылғы 2 наурыздан бастап ҚР ҚМ МКК-мен «Принципиал» транзиттік декларацияның №50 бағанын толтырған кезде мынадай өзгерістер енгізілген:

1) тауарларды теміржол көлігімен өткізу кезінде Қазақстан Республикасында **импорт** болып «Декларант» 50-бағанында тауар алушының тапсырысы бойынша экпедиторлық компаниялар туралы мәліметер көрсетіледі,

мысалы*: «Арена» ЖШС (алушы) т/б «Про Логистик Қазақстан» ЖШС (экспедитор).*

Бұл ретте, транзиттік декларацияны қабылдау кезінде, декларант ретінде «Про Логистик Қазақстан» ЖШС көрсетіледі.

Бұдан басқа, «Декларацияны толтырушы тұлға» бағанында кеден өкілі немесе осындай өкілеттігі бар кедендік ресімдеу бойынша мамандар туралы мәліметтерді көрсету қажет;

1. тауарларды теміржол көлігімен өткізу кезінде Ресей Федерациясы (РФ кету кеден органы) және Беларусь Республикасы (РБ кету кеден органы) арқылы **транзит** болып, сондай-ақ Ресей Федерациясында және Беларусь Республикасында **импорт** болып «Декларант» 50-бағанында тиісінше РТЖ және БелТЖ арқылы экпедиторлық компаниялар туралы мәліметтер көрсетіледі,

 мысалы: *РТЖ арқылы (РФ-ға/ РФ арқылы) «Про Логистик Қазақстан» ЖШС (экспедитор), БелТЖ арқылы (РБ-ға/РБ арқылы) «Про Логистик Қазақстан» ЖШС (экспедитор)*;

3) тауарларды теміржол транзитімен өткізу кезінде Қазақстан Республикасында **транзит** болып, «Декларант» 50-бағанында экспедиторлық компаниялар туралы мәліметтер көрсетіледі.

мысалы: *«Про Логистик Қазақстан» ЖШС (экспедитор)*

Тауарларды кедендік транзит кеден рәсіміне орналастырған кезде экспедиторлық компаниялар міндетті түрде кеден органына олардың құзіретін растайтын құжаттарды және экспедиторлық компаниялар мен кеден өкілдері арасында келісілген қызметтер көрсету туралы келісім-шартты ұсынуы тиіс.